jkorsvik/nowiki_second_scrape_merged huggingface dataset:
Joe Robinson

Joe Robinson er en australsk gitarist, vokalist og komponist. Han er mest kjent for å ha vunnet «Australia's Got Talent» i 2008 og for sine ferdigheter som gitarist.


== Tidlig liv ==
Robinson vokste opp i Temagog, New South Wales, Australia. Han begynte å spille piano da han var seks år fordi han ble fortalt at han hadde for små hender til å spille gitar. Da han var ti sluttet han å spille piano og gikk over til gitar. Han begynte å ta gitartimer, men overgikk læreren i ferdigheter etter mindre enn et år.
Da han var tretten år opptrådte han på en musikkfestival der også gitaristen Phil Emmanuel var. Phil fortalte broren Tommy Emmanuel om Joe og i 2007 ble Joe med Tommy på turne.
I en alder av 13 vant han Australian National Songwriting Competition.
I 2006 spilte han inn sitt første album «Birdseed» med 9 selvskrevene sanger og to cover-sanger.
I 2008 vant han «Australia's Got Talent». Der han opptrådte med blant annet Tommy Emmanuels versjon av «Blue Moon», «Beatles Medley» og «Classical Gass».
Noen måneder senere flyttet han til Nashville for å spille inn albumet «Time Jumpin'» som ble sluppet i 2009. Albumet inneholder kun selvskrevene sanger (med unntak et eget arrangement av "Misty") og sangen «Bergeson Fries» er spilt sammen med Tommy Emmanuel.
19. juli 2009 ble Joe tildelt prisen «Senior Grand Champion Performer of the World» blant rundt 75.000 deltakere.
I 2010 ble han kåret til Best New Talent i Guitar Magazine.
I 2010 la han ut på turne rundt om i verden sammen med bassist Brenard Harris og trommeslager Marcus Hill. Turneen fikk navnet "THE HOUDINI TOUR" og inneholdt selvskrevene sanger og både elektriske og akustiske opptredener av Joe.


== Let Me Introtuce You ==
I løpet av siste halvdel av 2011 gjorde Joe et tydelig forsøk på å bli med allmenn. Dette gjaldt både musikk og klesstil/utseende. Musikken ble bar preg av rock, pop, jazz og blues. 
I slutten av november slapp han singlen "Out Alive" fra albumet "Let Me Introduce You" som skal bli sluppet 20. januar 2012.


== Spillestil og låtskriving ==
I starten spilte Joe for det meste blues/rock, men etter å oppdaget Tommy Emmanuel begynte å spille akustisk finger-picking. Denne stilen består av at gitaristen spiller både en bassgang (med tommelplekter), korder og melodi. Stilens grunnleggere regnes for å være Chet Atkins og Mearl Travis. Andre navn innenfor sjangeren er blant andre Jerry Reed, Tommy Emmanuel, Michael Fix og Sungha Jung. 
Joe har alltid vist et stort talent når det gjelder komposisjon. Også her Tommy Emmanuel en tydelig inspirator, men Joe har også utviklet en "helt egen" stil.
Musikken er inspirert av blues, jazz, country og bluesgass.
Joes elektriske musikk bærer preg av rock, jazz, pop, blues og soul. Selv om vokal er en viktig del av Joes elektriske musikk er den fortsatt veldig gitarbasert.


== Utstyr ==
Joe pleide å benytte seg av en Tommy Emmanuels Maton singaturmodeller, men i starten av 2011 fikk han en Maton gitar bygd spesielt for han. Av elektriske gitar benytter Joe en Fender Telecaster, ulike Stratocastere og en halvakustisk Gretch.


== Eksterne lenker ==
(en) Joe Robinson (musician) – kategori av bilder, video eller lyd på Commons
Callum Booth

Callum Booth (født 30. mai 1991) er en skotsk fotballspiller som spiller for St. Johnstone FC. 
Booth, som sluttet seg til Hibs i en alder av 10 år, spilte for det ungdomslaget fra Hibs som vant både ungdomsserien og cupen for ungdomslag i Skottland i 2009. Etter utlånsperioder hos Arbroath og Brechin City i 2010 spilte Booth seg inn på førstelaget til Hibs i 2011.


== Unge år ==
Booth ble født i Stranraer, men flyttet til Haddington, East Lothian, da han var tre år gammel, sammen med foreldrene og en eldre bror. Han fikk sin skolegang på Haddington førskole, King's Meadow barneskole og Knox Academy.


== Karriere ==
Booth sluttet seg til ungdomsavdelingen i Hibernian da han var bare 10 år gammel og han spilte for det ungdomslaget fra Hibs som vant både ungdomsserien og cupen for ungdomslag i Skottland i 2009. Booth signerte kontrakt som profesjonell med Hibs etter suksessen, men måtte vente før han fikk sin første opptreden på førstelaget. Han hadde låneopphold hos de skotske ligaklubbene Arbroath og Brechin City i løpet av 2010. Colin Calderwood gav Booth en langtidskontrakt da han returnerte fra den sistnevnte klubben i desember 2010.Booth fikk sin debut for Hibernian den 18. januar 2011 i et 1-0-tap for Ayr United i FA-cupen og scoret sitt første mål for klubben i en 2–0-seier mot Inverness CT den 26. februar 2011 på Easter Road.


== Referanser ==


== Eksterne lenker ==
(en) Callum Booth – Transfermarkt 
(en) Callum Booth – Soccerbase.com 
(en) Callum Booth – FootballDatabase.eu 
(en) Callum Booth – Soccerway 
(en) Callum Booth – FBref
Gøran Wigum

Gøran Wigum (født 4. februar 1991) er en norsk fotballspiller som spiller for Kongsvinger IL. Wigum fikk sin første Adeccoliga-kamp hjemme mot Ranheim. Kampen endte 3-3. Etter det har han spilt 4 kamper til.


== Eksterne lenker ==
(en) Gøran Wigum – Transfermarkt
Magnus Solum

Magnus Solum (født 13. oktober 1992) er en norsk fotballspiller som spiller for den norske klubben Elverum Fotball. 
Solum scoret sitt første Adeccoliga-mål to minutter ut i debuten sin mot Hødd på Gjemselund Stadion, da var han bare 18 år. Søndag den 19. juni 2011 scoret Solum 2 mål i sin adeccoligadebut fra start mot Løv-Ham.


== Eksterne lenker ==
(en) Magnus Solum – Transfermarkt 
(en) Magnus Solum – FBref
BC Lions

BC Lions er en profesjonell canadisk fotballklubb fra Vancouver, Britisk Columbia (BC), Canada som spiller i Canadian Football League. Laget ble etablert i 1954; de spilte sine hjemmekamper på Empire Stadium frem til 1982 og deretter på BC Place Stadium. Laget har kommet til Grey Cup-finalen ni ganger, og vunnet fem titler, sist i 2006. 


== Eksterne lenker ==
(en) Offisielt nettsted 
(en) BC Lions – kategori av bilder, video eller lyd på Commons
Hasan Kurucay

Hasan Kuruçay (født 31. august 1997) er en danskfødt tyrkisk fotballspiller som spiller for den tyske klubben Eintracht Braunschweig.


== Referanser ==


== Eksterne lenker ==
(en) Hasan Kuruçay – Transfermarkt 
(en) Hasan Kuruçay – WorldFootball.net 
(en) Hasan Kuruçay – Soccerway 
(en) Hasan Kuruçay – Tyrkias fotballforbund 
(no) Hasan Kuruçay – Norges Fotballforbund 
(en) Hasan Kuruçay – FBref
Calgary Stampeders

Calgary Stampeders er en profesjonell canadisk fotballklubb fra Calgary, Alberta, Canada som spiller i Canadian Football League. Laget ble etablert i 1935 og spiller sine hjemmekamper på McMahon Stadium. Laget har vunnet Grey Cup-finalen seks ganger, sist i 2006.


== Eksterne lenker ==
(en) Offisielt nettsted 
(en) Calgary Stampeders – kategori av bilder, video eller lyd på Commons
Jupiter (flotell)

Jupiter 1 var en halvt nedsenkbar plattform som har vært brukt som flotell (flytende hotell). Den ble bygget i 1978 og sank i 2011.


== Eierskap og godkjenninger ==
Platformen hadde tidligere navnet Safe Astoria og var eid av selskapet Safe (dagens Prosafe). Den var det første spesialbygde flotellet i verden. Tidligere var det bare brukt ombygde boreplattformer som floteller. Den ble i starten brukt på Ekofiskfeltet i Nordsjøen. I mars 1980 ble Safe Astoria avløst av Treasure Supporter. Safe Astoria ble så leiet ut til Pemex i Mexico.
Safe Astoria ble kjøpte av selskapet Cotemar i 1983. I 2011 ble brukt av det meksikanske oljeselskapet Pemex i Mexicogulfen.
Flaggstaten var Mexico. Den var klasset i Det Norske Veritas med klassenotasjon «malteserkors 1A1 Column-stabilised Accommodation Unit HELDK». Den fikk sin siste klassegodkjenning i juni 2010.


== Byggeaktiviteter ==
Jupiter 1 var dimensjonert og bygget av AB Götaverken i 1978. Plattformen var 81,5 meter lang. Skroget besto av seks søyler og elleve stag (engelsk bracer). Den var forankret med åtte ankerliner.
I 2008 fikk Jupiter 1 gjennomført komplekse undervannsoperasjon på feltet, som normalt bare gjøres i tørrdokk. Selve prosjektet besto av å fjerne plattformens propellaksling, endre Cedervall-forseglingen og reinstallere akslingen. Arbeidet ble utført av det norske dykkerselskapet Otech Marine Services.


== Forliset ==
Jupiter 1 begynte 12. april 2011 klokka 07.39 å ta inn vann, etter en svikt i en mekanisk ventil. Det var da 713 personer ombord. 683 ble evakuert til Abkatun-A-plattformen, mens resten forble ombord og prøvde å berge flotellet. Lensepumpene var utilstrekkelige til å motvirke inntrengingen av vann. Evakueringen ble fortsatt, inntil komplett evakueringen var gjennomført klokka 13.30. Et forsøk på å stanse innstrømningen av vann med dykkere lyktes ikke, og arbeidet ble stanset for å ivareta sikkerheten til dykkere. Etter flere forsøk på å redde plattformen sank Jupiter klokka 14.30, på ca 38 meters vanndyp. Toppen av plattformen som var ca 50 meter høy, forble over havflaten. Hele personalet ble berget. Det var ca 2 000 fat diesel og 82 fat annet drivstoff, men det er ble ikke rapportert om oljeutslipp.


== Referanser ==
Saskatchewan Roughriders

Saskatchewan Roughriders er en profesjonell canadisk fotballklubb fra Regina, Saskatchewan, Canada som spiller i Canadian Football League. Laget ble etablert i 1910 som Regina Rugby Club og spiller sine hjemmekamper på Mosaic Stadium at Taylor Field. Laget har spilt 18 Grey Cup-finaler, men bare vunnet tre titler, sist i 2007.


== Eksterne lenker ==
(en) Offisielt nettsted 
(en) Saskatchewan Roughriders – kategori av bilder, video eller lyd på Commons
Winnipeg Blue Bombers

Winnipeg Blue Bombers er en profesjonell canadisk fotballklubb fra Winnipeg, Manitoba, Canada som spiller i Canadian Football League. Laget ble etablert i 1930 og spiller sine hjemmekamper på Canad Inns Stadium. Laget har vunnet ti Grey Cup-titler, sist i 1990.


== Eksterne lenker ==
(en) Offisielt nettsted 
(en) Winnipeg Blue Bombers – kategori av bilder, video eller lyd på Commons
Den bakvendte familieboken

Den bakvendte familieboken, ved tre av dem (1951) var en humorbok ved André Bjerke (1918–85), Odd Eidem (1913–88) og Carl Keilhau (1919–57). Den var en oppfølger til trioens Den bakvendte boken fra 1949, som inneholdt parodier på aktuelle kulturspørsmål. Innholdet i 1951 var definert av nøkkelordene «Alkoholisme – åtselgribb». Boken utkom til jul 1951 og var ifølge anmelderen en blanding av «folkeopplysende arround-satire» og «det helt saklig opplysende», og burde passe for dem med sans for «gymnastiastvidd».I utgaven fra 1955 var kun Bjerke og Keilhau med. Den ble kalt Den bakvendte familieboken, ved to av dem og var litt større enn første utgave.


== Referanser ==
.
Arnold van Gennep

Arnold van Gennep (født 23. april 1873, død 7. mai 1957) var en fransk folklorist og etnograf. Van Genneps mest berømte arbeid er Les rites de passage (1909), som inneholder ideen om begrepet «overgangsriter», som han delte inn i tre faser: preliminær, liminære (liminalfasen), og postliminær (post-liminalfasen).


== Liv og virke ==
Arnold van Genneps far var tysk, mens moren var nederlandsk. Det er hennes familienavn sønnen tok etter at foreldrene ble skilt da han var seks år. Moren tok ham da med seg til Frankrike, hvor hun giftet på nytt med en lege. De bosatte seg da i Savoie.
Han studerte ved Sorbonne i Paris, men var frustrert over at universitetet ikke ga undervisning i de emnene han ønsket. Derfor skrev han seg inn på École des langues orientales for å studere arabisk, og på École pratique des hautes études for å studere filologi, språkvitenskap, egyptologi, gammelarabisk, primitive religioner, og islamsk kultur. Han omtales som grunnleggeren av folkloristiske studier i Frankrike, men forble fri forsker resten av livet, og fikk aldri noen vitenskapelig stilling i Frankrike.
Fra 1912 til 1915 var han leder for etnografisk institutt ved Universitetet i Neuchâtel i Sveits, men ble utvist for å ha gitt uttrykk for tvil omkring sveitsisk nøytralitet under første verdenskrig. Der omorganiserte han museet og organiserte den første etnografiske konferansen i 1914. I 1922 turnerte han USA.
Hans hovedverk om fransk folkloristikk er Le Manuel de folklore français contemporain (1937-1958).


== Bibliografi ==
Le Tissage aux Cartons et son utilisation décorative dans l'Egypte Ancienne, Neuchatel, Sveits: Delachaux & Niestlé, 1916, medforfatter Gustave Jeqier. Engelsk oversettelse: Cardweaving in Ancient Egypt, overs. av Barbara Shapiro,San Francisco : 2010.
Traité comparatif des nationalités, Paris: Payot, 1922
Tabou et Totemisme a Madagascar Etude Descriptive et Theorique, Paris: 1904
Essai d’une théorie des langues spécialesl, Paris: 1908
Le folklore français
The Rites of Passage, 1909. University of Chicago Press, 1960.


== Referanser ==


== Litteratur ==
Belmont, Nicole (1979): Arnold van Gennep: The Creator of French Ethnography Derek Coltman trans.  Chicago: University of Chicago Press


== Eksterne lenker ==
Arnold van Gennep hos Unjobs.org
Hamilton Tiger-Cats

Hamilton Tiger-Cats er en profesjonell canadisk fotballklubb fra Hamilton, Ontario, Canada som spiller i Canadian Football League. Laget ble etablert i 1950 som en fusjon mellom Hamilton Wildcats og Hamilton Tigers og spiller sine hjemmekamper på Ivor Wynne Stadium. Laget har vunnet åtte Grey Cup-titler, sist i 1999.


== Eksterne lenker ==
(en) Offisielt nettsted 
(en) Hamilton Tiger-Cats – kategori av bilder, video eller lyd på Commons
Montreal Alouettes

Alouettes de Montréal eller (engelsk) Montreal Alouettes er en profesjonell canadisk fotballklubb fra Montréal, Quebec, Canada som spiller i Canadian Football League. Laget ble etablert i 1946 og spiller sine hjemmekamper på Percival Molson Memorial Stadium, med unntatt av sluttspillkamper som spilles på Stade olympique. Laget har vunnet syv Grey Cup-finaler, sist i 2010.


== Eksterne lenker ==
(fr) Offisielt nettsted 
(en) Offisielt nettsted 
(en) Montreal Alouettes – kategori av bilder, video eller lyd på Commons
Grey Cup

Grey Cup (fransk: La Coupe Grey) er både sluttspillfinalen og troféen til Canadian Football League (CFL). Kampen spilles i slutten av november hvert år mellom vinneren av den østlige og vestlige divisjonene. Det er den mest sette TV-programmet i Canada hvert år, og trekket opp til over 6 millioner tilskuere. Kampen roterer mellom hjemmestadionene til de ulike CFL-lagene. I 2010 vant Montreal Alouette, som forsvarte tittelen fra 2009.
Jan Syrovýs første regjering

Jan Syrovýs første regjering, kalt «Vláda obrany republiky» («regjeringen for republikkens forsvar»), var et forretningsministerium ledet av general Jan Syrový, som satt som statsminister og forsvarsminister. Den satt fra 22. september til 4. oktober 1938, og var den siste (18.) regjeringen under den første tsjekkoslovakiske republikk.


== Bakgrunn ==
Den 22. september 1938 aksepterte statsminister Milan Hodža, med støtte fra de andre politiske partiene og etter anbefaling av president Edvard Beneš, det fransk-britiske tilbudet ved Godesberg. Nyhetene om den tsjekkoslovakiske regjeringens kapitulasjon resulterte i et utbrudd av nasjonal indignasjon, og i Praha samlet store folkemengder seg utenfor parlamentet og Hradčany og protesterte imot kapitulasjonen.
Som følge av protestene søkte Hodžas regjering avskjed, og president Beneš ba Syrový om å danne ny regjering. Syrový protesterte og insisterte at han var en offiser og ikke politiker, samt at han ikke hadde kvalifikasjonene til stillingen. Beneš fortalte ham at nasjonen trengte ham, og etter ytterligere press aksepterte Syrový anmodningen, og den 22. september 1938 ble Syrový utnevnt til statsminister og statsminister i den såkalte «regjeringen for republikkens forsvar».
Kl. 22 den 23. september 1938 utstedte regjeringen et dekret om full mobilisering av den tsjekkoslovakiske hæren, en nyhet som ble møtt av stor begeistring av det tsjekkiske folket. Til tross for at folket var samlet om å forsvare sitt hjemland og løfter om militær assistanse fra Sovjetunionen, ble Syrovýs regjering nødt til å akseptere betingelsene av Münchenavtalen den 30. september.
Etter at Tsjekkoslovakia måtte avstå Sudetenland til Tyskland, økte spenningene mellom regjeringen i Praha og Slovakia. Den 3. oktober truet den slovakiske ministeren Matúš Černák med å søke avskjed hvis ikke Slovakia ble tildelt selvstyre innenfor fireogtyve timer. Da dette ikke hadde blitt oppfylt innenfor den gitte tidsfristen trakk Černák seg fra regjeringen, hvilket førte til regjeringens fall.


== Jan Syrovýs regjering ==


== Se også ==
Jan Syrovýs andre regjering
Sudetenkrisen
Münchenavtalen
Tsjekkoslovakias fulle mobilisering i september 1938


== Referanser ==


== Litteratur ==
Heimann, Mary, Czechoslovakia – The State That Failed. (New Haven: Yale University Press, 2003).


== Eksterne lenker ==
www.vlada.cz – Hjemmeside til Den tsjekkiske republikks regjering (tsjekkisk)
Saltrød Sportsklubb

Saltrød Sportsklubb (stiftet i 1974) er et idrettslag på Saltrød/Eydehavn i Arendal.
Klubben har klubbhus på Buøya på Eydehavn. I 2003 fikk Saltrød Sportsklubbs frisbeegruppe Sam Eydes Minnefond sin pris.


== Idretter ==
Fotball
Badminton
Volleyball
Frisbee
Innebandy
Basketball
Bordtennis
Svømming
Sykling


== Eksterne lenker ==
Offisielt nettsted
McMahon Stadium

McMahon Stadium er et stadion i Calgary, Alberta, Canada. Den har en kapasitet på 35,650 tilskuere, ligger ved og eies av Universitetet i Calgary, og brukes hovedsakelig til canadisk fotball. Hovedbrukerne er Calgary Stampeders i Canadian Football League (CFL) og universitetets lag, Calgary Dinos, i tillegg til flere junior og amatørlag. Stadionet ble ferdigstilt i 1960 og fikk kunstgress i 1975. Grey Cup—sluttspillfinalen for CFL—har blitt avholdt fire ganger, i 1975, 1993, 2000 og 2009. Stadionet ble også brukt til åpnings- og avslutningsseremonien under vinter-OL 1988.


== Eksterne lenker ==
(en) McMahon Stadium – kategori av bilder, video eller lyd på Commons 
(en) McMahon Stadium – galleri av bilder, video eller lyd på Commons
Commonwealth Stadium

Commonwealth Stadium er et stadion i Edmonton, Alberta, Canada. Den har en kapasitet på 60,081 tilskuere og eies av kommunen. Stadionet brukes primært til canadisk fotball, og er hjemmebanen til Edmonton Eskimos i Canadian Football League (CFL). Banen har også løpebane, og brukes også til friidrett og fotball. Stadionet åpnet i 1978 for Samveldelekene som ble holdt i Edmonton det året. Den har siden også blitt brukt til VM i friidrett 2001, flere landskamper i fotball og sommer-Universiaden i 1983. Grey Cup—sluttspillfinalen for CFL—har blitt avholdt fire ganger, i 1984, 1997, 2002 og 2010.


== Eksterne lenker ==
(en) Offisielt nettsted 
(en) Commonwealth Stadium – kategori av bilder, video eller lyd på Commons
Mosaic Stadium at Taylor Field

Mosaic Stadium at Taylor Field er et stadion i Regina, Saskatchewan, Canada. Den har en kapasitet på 30 048 tilskuere og eies av kommunen. Stadionet brukes primært til canadisk fotball, og er hjemmebanen til Saskatchewan Roughriders i Canadian Football League (CFL). Stadionet fikk kunstgress i 1979. Grey Cup—sluttspillfinalen for CFL—har blitt avholdt to ganger, i 1995 og 2003. 


== Eksterne lenker ==
(en) Mosaic Stadium at Taylor Field – kategori av bilder, video eller lyd på Commons
Canad Inns Stadium

Canad Inns Stadium, tidligere Winnipeg Stadium er et stadion i Winnipeg, Manitoba, Canada. Den har en kapasitet på 29 533 tilskuere og eies av kommunen. Stadionet brukes primært til canadisk fotball, og er hjemmebanen til Winnipeg Blue Bombers i Canadian Football League (CFL). Stadionet åpnet i 1953 og fikk kunstgress i 1988. Grey Cup, sluttspillfinalen for CFL, har blitt avholdt tre ganger, i 1991, 1998 og 2006. 


== Eksterne lenker ==
Offisielt nettsted 
(en) Canad Inns Stadium – kategori av bilder, video eller lyd på Commons
Ivor Wynne Stadium

Ivor Wynne Stadium, tidligere Civic Stadium, er et stadion i Hamilton, Ontario, Canada. Den har en kapasitet på 29 600 tilskuere og eies av kommunen. Stadionet brukes primært til canadisk fotball, og er hjemmebanen til Hamilton Tiger-Cats i Canadian Football League (CFL). Stadionet åpnet i 1930 og fikk kunstgress i 1970. Banen ble bygget som hovedarena for Samveldelekene i 1930. Grey Cup—sluttspillfinalen for CFL—har blitt avholdt fem ganger, i 1932, 1935, 1944, 1972 og 1996. 


== Eksterne lenker ==
(en) Ivor Wynne Stadium – kategori av bilder, video eller lyd på Commons
Peter Husum

Peter Husum (født i Gdańsk, død 1619–1620) var billedhugger og bronsestøper som blant annet var virksom i Gdańsk hvor han skal ha stått bak uføringen av Neptunfontenen.I 1616 kom han til Helsingør, siden København, og var i arbeid for Christian IV. Husum hadde fått i oppdrag å lage en skulptur til Kongens Have, «Løven og hesten». Husum hadde problemer med å ferdigstille den, og kongen truet ham til slutt med fengsel. Husum fikk ikke gjort den ferdig før han døde, og skulpturen ble ferdigstilt av bronsestøperen Jørgen Wulff i 1625.


== Referanser ==


== Kilder ==
(da) Peter Husum på Kunstindeks Danmark / Weilbachs Kunstnerleksikon
«Løven og hesten» hos Slots- og Ejendomsstyrelsen
Litla Stokkavatnet

Litla Stokkavatnet, også kalt Lille Stokkavatnet, er en liten innsjø i Stavanger kommune i Rogaland fylke. Litla Stokkavatnet ligger i bydelen Tasta, mellom Stokka og Friheim og er 0,11 km² stort. Rett ved Litla Stokkavatnet ligger Stora Stokkavatnet.  Møllebekken som renner fra Litla Stokkavatnet til Stora Stokkavatnet er det største tilløpet dit. Litla Stokkavatnet er omkranset av grønne friområder som veksler mellom skog, noe jordbruk og gammelt kulturlandskap. Det er en rekke turveier og stier rundt vannet. I 1920- og 30-årene foregikk det atskillig isskjæring på Lille Stokkavann. Isen ble lagret i ishus som stod like ved vannet og derfra ble isen distribuert til kjøleanlegg hos Chr. Bjelland og Frue Meieri i Stavanger.


== Referanser ==
Hamilton (Ontario)

Hamilton er en havneby og kommune i Ontario, Canada, på vestenden av Lake Ontario. Kommunen hadde 519 949 innbyggere i 2011. Hamilton Tiger-Cats spiller canadisk fotball på Ivor Wynne Stadium.


== Referanser ==
Thomas Brock

Thomas Brock (født 1. mars 1847, død 22. august 1922) var en britisk billedhugger.
Brock har utført en rekke monumenter og skulpturer, blant annet det storslagne monumentet over dronning Victoria som står foran Buckingham Palace. Det ble til i samarbeide med arkitekt Aston Webb.


== Referanser ==
Rogers Centre

Rogers Centre, tidligere SkyDome, er et stadion i Toronto, Ontario, Canada. Den har en kapasitet på 52,230 og er utstyrt med skyvbard tak. Stadionet brukes primært som hjemmebane for Toronto Blue Jays i Major League Baseball og Toronto Argonauts i Canadian Football Leauge. I tillegg var den hjemmebane for Toronto Raptors i National Basketball Association og huset en årlig kamp for Buffalo Bills i National Football League. Stadionet åpnet i 1989 etter å ha kostet $570 millioner og var opprinnelig eid av provinsen. I 2004 ble den solgt for $25 millioner til Rogers Communications, som eier Blue Jays, og som deretter skiftet navn.


== Eksterne lenker ==
Offisielt nettsted 
(en) Rogers Centre – kategori av bilder, video eller lyd på Commons
Percival Molson Memorial Stadium

Percival Molson Memorial Stadium (engelsk) eller Stade Percival-Molsonæ (fransk) er et stadion i Montréal, Quebec, Canada. Den er en del av McGill University og har en kapasitet på 25,012. Den brukes både til canadisk fotball og friidrett, både av universitetet og av Montreal Alouette i Canadian Football Leauge. Alouette spiller dog sluttspillkampene sine i Stade olympique.


== Eksterne lenker ==
(en) Offisielt nettsted 
(en) Percival Molson Memorial Stadium – kategori av bilder, video eller lyd på Commons